# Cipro (payis)

Chipro
Por los articllos homonimos, vêde Cipro.
Cipro, en fôrma longe la rèpublica de Cipro (en grèco : Κύπρος, Kýpros et Δημοκρατία της Κύπρου, Dimokratía tis Kýprou ; en turco : Kıbrıs et Kıbrıs Cumhuriyeti), est ‘n Ètat que sè trôve sus l’ila de Cipro en Asia, dens la partia levantenche de la mar Mèditèrranê, dedens lo bachèt Levantin. Quand ben que Cipro seye geograficament prôcho de la règion du Prôcho-Oriant, lo payis est rapondu culturalament et politicament a l’Eropa et pués est membro de l’Union eropèèna (UE). La sina capitâla et sina ples granta vela est Nicosia.
Dês 1974, lo tièrs enversenc de l’ila, que sè trôve en-delé la legne vèrda (déta « legne Atila ») controlâye per les tropes de l’ONU, est desot contrôlo turco, pués-cen en 1983, cél tèrritouèro sècèssionisto s’est procllamâ rèpublica turca de Cipro de Bise (RTCB). Cela dèrriére est pas recognua per l’Organisacion de les Nacions unies. Cipro est cognua ègzèrciér de jure la sina sôverenetât sus l’ensemblo de l’ila — muens Acrotiri et Dèquèlia, les doves bâses militères sôverènes britaniques — cen vôt dére dessus un tèrritouèro vers los 9 000 km$^2$ ; portant contrôle en pratica ren que la partia miéjornâla, seye a pou prés 61 % du tèrritouèro (5 896 km$^2$) que fôt étot sotrère la supèrficie controlâye per los câscos blus de l’ONU (la legne vèrda), que reprèsente d’ôrdre de 3,7 % du tèrritouèro.
Cipro est membro de l’ONU (dês lo 20 de septembro 1960), du Commonwealth, de l’UE (dês 2004), de l’OMC, de l’OSCE et de l’OEF. Cipro at fêt rentrar la zona erô lo 1$^{ér}$ de janviér 2008.
Los habitents s’apèlont los Cipriotos et les Cipriotes.

## Notes et rèferences
### Notes

* ↑ .eu, partagiê avouéc los ôtros payis de l’Union eropèèna.
* ↑ Des côps, emplèyont pletout Chipro desot la portâ de la lengoua francêsa.
* ↑ En grèco : Κύπρος / Kýpros, et Κυπριακή Δημοκρατία / Kypriakí Dimokratía, cél dèrriér vôt dére litèralament « Dèmocracia cipriota » ; en turco : Kıbrıs, Kıbrıs Cumhuriyeti ou ben adés, d’aprés la tèrmenologia oficièla que prèvâlt en Turquia et en RTCB : Güney Kıbrıs Rum Yönetimi, litèralament « Administracion grèca de Cipro du Mié-jorn ».
* ↑ Prononçont étot et d’aprés los patouesants.

### Rèferences

* ↑ (en) « La constitucion de la rèpublica de Cipro » [PDF], Prèsident de la rèpublica de Cipro (viu lo 18 de novembro 2013), p. 2.
* ↑ (en) « Europe: Cyprus — The World Factbook - Central Intelligence Agency », dessus cia.gov (viu lo 11 de julyèt 2020).
* 1 2 FDB a paritât de povêr d’emplèta, d’aprés lo Fonds monètèro entèrnacionâl (FMI).
* 1 2 Fonds monètèro entèrnacionâl, World Economic Outlook Database - Balyês por l’an 2020.
* 1 2 3 Modèlo:HDR
* ↑ (en) « Gini index », dessus Banca mondiâla (viu lo 24 d’avril 2023).
* ↑ (en) Martin J. Wolf, John W. Emerson, Daniel C. Esty, Alex de Sherbinin, Zachary A. Wendling et al., 2022 Environmental Performance Index, New Haven, Connecticut, Ètats-Unis, Yale Center for Environmental Law & Policy, 2022, 192 p. (en legne [PDF]).
* ↑ « États Membres | Nations Unies », dessus un.org (viu lo 15 de mârs 2018).
* ↑ « Chypre - Union européenne - European Commission », dessus europa.eu, 5 de julyèt 2016 (viu lo 15 de mârs 2018).